Aprobades les ajudes urgents per a persones autònomes afectades per Covid-19
06 abril 2020

## Aprobades les ajudes urgents per a persones autònomes afectades per Covid-1906 abril 2020Última actualització: 14 juliol 2025

![](../gestion/img/aprobadas_ayudas_blog_ayto_Mesa_de_trabajo_1_.jpg)  
  

[](https://www.urbalabgandia.com/wp-content/uploads/2020/04/Decret_44-2020_ajudes_urgent_autonoms.pdf)

Les ajudes urgents per a persones treballadores en règim d'autònom, afectades pel COVID-19, han sigut aprovades pel Consell i publicades les seues bases en el DOCV del 4 d'abril.

L'objecte de les mateixes és compensar la disminució d'ingressos derivada de la declaració de l'estat d'alarma.

Podran ser **beneficiàries** les persones que reunisquen els següents requisits:

a) Haver figurat ininterrompudament d'alta en el Règim Especial de Treballadors Autònoms durant, almenys, el període comprés entre el 31 de desembre de 2019 i el 14 de març de 2020.

b) Haver suspés l'activitat a conseqüència de les mesures adoptades pel Reial decret 463/2020, de 14 de març o, en cas de mantindre l'activitat, haver reduït la facturació corresponent al mes anterior a la sol·licitud de l'ajuda en, almenys, un 75 per cent respecte de la mitjana facturada en el semestre natural anterior a la declaració de l'estat d'alarma.

c) Tindre el domicili fiscal en la Comunitat Valenciana.

![](http://www.gandia.es/aytg/uploaded/Urbalab/image0_1.jpg?1586166355712)

La **quantia** de les ajudes ascendirà a **1.500 €** per a les persones obligades a la suspensió d'activitats pel Reial decret 463/2020; i de **750 €** per a la resta.

Les ajudes es podran sol·licitar únicament per **tramitació telemàtica**. En la pàgina web de LABORA ([http://www.labora.gva.es/ciutadania/busque-ajudes-subvencions/ajudes-foment-del-ocupacio](http://www.labora.gva.es/ciutadania/busque-ajudes-subvencions/ajudes-foment-del-ocupacio)) estarà disponible la informació i documentació de la convocatòria i s'habilitarà l'accés a la seu electrònica.

De no disposar de signatura electrònica avançada, haurà d'acudir-se a la representació a través de persona que si dispose d'ella, acreditant la representació.

Seran subvencions de concessió directa i seguint el criteri de la presentació de la sol·licitud.

El **termini** per a la presentació de sol·licituds **s'iniciarà a les 09.00 hores del dia 8 d'abril de 2020 i finalitzarà a les 09.00 hores del dia 4 de maig de 2020.**

[Consulte les bases per a més informació.](https://www.urbalabgandia.com/wp-content/uploads/2020/04/Decret_44-2020_ajudes_urgent_autonoms.pdf)

[Twittear](https://twitter.com/share)